Akmenės meteoritas
Akmenės meteoritas (dar įvardijamas „Naujojo projekto“ meteoritu) – meteoritas, nukritęs 1908 m. balandžio 25 d. 2 val. Akmenės apylinkėse. Tarptautinis pavadinimas – Novy-Projekt. Buvo aptiktas vienas šio meteorito (paprastojo akmeninio chondrito) gabalas, svėręs apytikriai kilogramą. Kur jis galėjo patekti vėliau, nežinoma, spėjama, kad Akmenės meteorito atplaišų galėjo atsidurti Latvijoje – Jelgavoje ir Rygoje.